[{"text_idx": "#000000", "text": "Afallen yn cryfhau gyda .cymru"}, {"text_idx": "#000002", "text": "Mae Afallen yn fusnes yng Nghymru sy\u2019n arbenigo mewn ymgynghori amlddisgyblaethol ar gyfer cymunedau a mentrau cynaliadwy. Lansiwyd y busnes ym mis Mai 2019, a\u0302 ffocws cryf ar gyflenwi mewn perthynas a\u0302 Deddf Cenedlaethau\u2019r Dyfodol."}, {"text_idx": "#000003", "text": "Yn angerddol am gefnogi cyflenwyr lleol lle bynnag y bo modd, mae\u2019r cwmni newydd yn gweithio\u2019n agos gyda busnesau ac ymgynghorwyr unigol ledled Cymru gyfan. Mae\u2019r ti\u0302m hefyd yn cefnogi sefydliadau ar draws y DU, ac mae ganddo uchelgeisiau ar lefel ryngwladol."}, {"text_idx": "#000004", "text": "Pan ddechreuodd y ti\u0302m o dri ar eu taith, roeddent yn gwybod y byddai darparu gwasanaeth dwyieithog i gleientiaid yn rhan sylfaenol o\u2019u cynnig. Yn naturiol, roedd cael parth gwe .cymru yn dangos eu dealltwriaeth a\u2019u hymrwymiad i\u2019r iaith Gymraeg."}, {"text_idx": "#000006", "text": "\u201cMae cael parth gwe .cymru yn eich gwreiddio fel cwmni neu sefydliad yng Nghymru, ac mae gwerth y parth i\u2019r brand yn bwysig iawn.\u201d"}, {"text_idx": "#000008", "text": "\u201cWrth i gofrestru parthau Cymreig barhau i gynyddu, rwy\u2019n dychmygu mai hwn fydd y cynnig diofyn i sefydliadau a busnesau yng Nghymru yn y dyfodol. Os yw\u2019ch marchnad yn bennaf yng Nghymru, mae\u2019n hanfodol cymryd .wales a .cymru.\u201d"}]